/* KOM/97/0099 lopull. - COD 97/0103 */ Ehdotus Euroopan parlamentin ja neuvoston päätökseksi yhteisön Sokrates-toimintaohjelmasta tehdyn päätöksen 819/95/EY muuttamisesta



Virallinen lehti nro C 113 , 11/04/1997 s. 0014



Ehdotus Euroopan parlamentin ja neuvoston päätökseksi yhteisön Sokrates-toimintaohjelmasta tehdyn päätöksen N:o 819/95/EY muuttamisesta (97/C 113/06) (ETA:n kannalta merkityksellinen teksti) KOM(97) 99 lopull. - 97/0103(COD) (Komission esittämä 14 päivänä maaliskuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 126 ja 127 artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, ottavat huomioon alueiden komitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että 14 päivänä maaliskuuta 1995 tehdyssä Euroopan parlamentin ja neuvoston päätöksessä N:o 819/95/EY (1) vahvistetaan yhteisön Sokrates-toimintaohjelma, kyseisen päätöksen 7 artiklassa vahvistetaan ohjelman täytäntöönpanon rahoituspuitteet ajanjaksolle 1.1.1995- 31.12.1999, edellä mainittua 14 päivänä maaliskuuta 1995 tehtyä päätöstä koskevassa Euroopan parlamentin, neuvoston ja komission yhteisessä julistuksessa säädetään, että Euroopan parlamentti ja neuvosto arvioivat ohjelmalla saavutettuja tuloksia kahden vuoden kuluttua ohjelman käynnistymisestä; tätä tarkoitusta varten komissio jättää niille kertomuksen, jonka liitteenä ovat komission aiheellisina pitämät ehdotukset mukaan lukien 6 päivänä maaliskuuta 1995 annetussa yhteisessä julistuksessa (2) tarkoitetut lainsäätäjän vahvistamia rahoituspuitteita koskevat ehdotukset; Euroopan parlamentti ja neuvosto tekevät päätöksensä näiden ehdotusten osalta mahdollisimman nopeasti (3), edellä mainitun yhteisen julistuksen nojalla jätetyssä komission kertomuksessa (4) esitetään erinomaiset tulokset, joita ohjelmalla on saavutettu ensimmäisen kahden vuoden aikana sen käynnistymisestä, ohjelma on saanut erityisen hyvän vastaanoton koulutusyhteisössä, ja sen eteenpäin pyrkivää suuntausta on edelleen edistettävä kohti asetettujen tavoitteiden saavuttamista, tuen tarve on jo monta kertaa käytettävissä olevia varoja suurempi ja jatkaa edelleen kasvuaan, on tarpeen varmistaa, että rahoituksen kriittinen massa säilytetään ja että samalla varmistetaan, että tuettavien yhteistyötoimintojen laatu ei heikkene, hankkeille myönnettävän tuen jatkuvuus on taattava hankkeiden kehittämisvaiheessa, ja samalla on kuitenkin varattava riittävästi varoja uusien hankkeiden ja toimintojen tukemiseen ja siten turvattava ohjelman mahdollisuudet vaikuttaa innovatiiviseen toimintaan, ja tämän vuoksi on tarpeen mukauttaa ohjelman rahoituspuitteita, jotta ohjelman avulla kyettäisiin edelleen täyttämään ohjelman vahvistamispäätöksessä esitetyt tavoitteet, OVAT PÄÄTTÄNEET SEURAAVAA: 1 artikla Korvataan 14 päivänä maaliskuuta 1995 tehdyn Euroopan parlamentin ja neuvoston päätöksen N:o 819/95/EY 7 artiklan 1 kohta seuraavasti: "Tämän ohjelman toteuttamiseen myönnetyt rahoituspuitteet 1 artiklassa tarkoitetulle kaudelle vahvistetaan 900 miljoonaksi ecuksi." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. (1) EYVL N:o L 87, 20.4.1995, s. 10. (2) Varainhoitoa koskevien säännösten sisällyttämisestä säädöksiin 6 päivänä maaliskuuta 1995 annettu Euroopan parlamentin, neuvoston ja komission julistus (95/C 293/03), EYVL N:o C 293, 8.11.1995, s. 4. (3) EYVL N:o L 132, 16.6.1995, s. 18. (4) KOM(97) 99 lopull. - 97/0103(COD).